**NÁRODNÁ RADA SLOVENSKEJ REPUBLIKY**

**IX. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 635/2024

**244a**

**Spoločná správa**

**výborov Národnej rady Slovenskej republiky o prerokovaní návrhu poslanca Národnej rady Slovenskej republiky Vladimíra BALÁŽA na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 244a)**

**Výbor Národnej rady Slovenskej republiky pre zdravotníctvo** ako gestorský výbor pri rokovaní o návrhu poslanca Národnej rady Slovenskej republiky Vladimíra BALÁŽA na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 244);(ďalej len gestorský výbor) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky o prerokovaní vyššie uvedeného návrhu zákona:

**I.**

Národná rada Slovenskej republiky uznesením č. 236 z 24. apríla 2024 po prerokovaní návrhu poslanca Národnej rady Slovenskej republiky Vladimíra BALÁŽA na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 244)v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre zdravotníctvo.

**II.**

Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

**Ústavnoprávny výbor Národnej rady Slovenskej republiky** prerokoval návrh poslanca Národnej rady Slovenskej republiky Vladimíra BALÁŽA na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 244);dňa 7. júna 2024 a odporučil Národnej rade Slovenskej republiky návrh zákona schváliť so zmenou (uznesenie č. 114 zo 7. júna 2024).

**Výbor Národnej rady Slovenskej republiky pre zdravotníctvo** prerokoval

návrh poslanca Národnej rady Slovenskej republiky Vladimíra BALÁŽA na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 244);dňa 11. júna 2024 a odporučil Národnej rade Slovenskej republiky návrh zákona schváliť s pozmeňujúcimi návrhmi (uznesenie č. 48. z 11. júna 2024).

**IV.**

Z uznesení výborov uvedených pod bodom III. tejto správy vyplývajú pozmeňujúce návrhy:

1. **V čl. I úvodnej vete** sa slová „zákona č. 309/2023 Z. z. a zákona č. 7/2024 Z. z.“ nahrádzajú slovami „zákona č. 309/2023 Z. z., zákona č. 530/2023 Z. z. a zákona č. 7/2024 Z. z.“.

Legislatívno-technická úprava*.*

**Výbor NR SR pre zdravotníctvo**

**gestorský výbor odporúča s c h v á l i ť**

**2. V čl. I, 3. bode (§ 15a ods. 1)** sa za slová „príspevku“ *(2x)*  vkladajú slová „na činnosť inštitútu“ *(2x)*.

Legislatívno-technická úprava v súvislosti so zosúladením terminológie „príspevok na činnosť inštitútu“ s § 15a zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov.

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

**3. V čl. I v 6. bode** § 86zo znie:

„§ 86zo

Jednorazový príspevok poukazovaný zdravotnou poisťovňou v roku 2024

(1) V roku 2024 je zdravotná poisťovňa povinná uhradiť jednorazový príspevok vo výške podľa prílohy č. 4 do 20. augusta 2024 na činnosť

a) operačných stredísk tiesňového volania záchrannej zdravotnej služby27a) na účet ministerstva zdravotníctva, ktorý je doplatkom k príspevku podľa § 8a,

b) národného centra27c) na účet ministerstva zdravotníctva, ktorý je doplatkom k príspevku podľa § 8b,

c) inštitútu18d) na účet inštitútu, ktorý je doplatkom k príspevku podľa § 15a,

d) úradu na účet úradu, ktorý je doplatkom k príspevku podľa § 30.

(2) Jednorazový príspevok podľa odseku 1 je nákladom na zdravotnú starostlivosť podľa § 6a ods. 2.“.

Ustanovenie sa upravuje o prepojenie na súčasné príspevky, ktoré už boli vyplatené v tomto roku, aby bolo jasné a zrozumiteľné, že ide doplatok k týmto príspevkom. Taktiež sa jednoznačne stanovuje, že sa aj tento doplatok považuje za náklady verejného zdravotného poistenia.

**Výbor NR SR pre zdravotníctvo**

**gestorský výbor odporúča s c h v á l i ť**

**4. V čl. I 7. bode** úvodná veta znie:

„Zákon sa dopĺňa prílohou č. 4, ktorá vrátane nadpisu znie:“.

Legislatívno-technická úprava.

**Výbor NR SR pre zdravotníctvo**

**gestorský výbor odporúča s c h v á l i ť**

**5. V čl. II** sa slová „1. júla 2024“ nahrádzajú slovami „1. augusta 2024“.

Navrhuje sa posun účinnosti v nadväznosti na prebiehajúcu situáciu pri schvaľovaní zákonov v NR SR.

**Výbor NR SR pre zdravotníctvo**

**gestorský výbor odporúča s c h v á l i ť**

**V.**

Gestorský výbor na základe stanovísk výborov k  návrhu poslanca Národnej rady Slovenskej republiky Vladimíra BALÁŽA na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 244);vyjadrených v ich uzneseniach uvedených pod bodom III. tejto správy a v stanovisku gestorského výboru odporúča Národnej rade Slovenskej republiky návrh poslanca Národnej rady Slovenskej republiky Vladimíra BALÁŽA na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 244); **s c h v á l i ť s pozmeňujúcimi návrhmi.**

1. Spoločná správa obsahuje **5** pozmeňujúcich návrhov.

gestorský výbor súčasne navrhol, aby sa

* o  bodoch **1 až 5** hlasovalo **s p o l o č n e**  s návrhom gestorského výboru **schváliť.**

2. Poveril spoločného spravodajcu výborov **Jozefa J e ž í k a,** aby v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky informoval Národnú radu Slovenskej republiky o výsledku rokovania výborov a súčasne poveril poslanca **Jozefa Valockého**, člena Výboru Národnej rady Slovenskej republiky pre zdravotníctvo za náhradníka v prípade neúčasti spravodajcu.

Predmetná spoločná správa výborov Národnej rady Slovenskej republiky o prerokovaní návrhu poslanca Národnej rady Slovenskej republiky Vladimíra BALÁŽA na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 244a);bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 50 z 11. júna 2024.

Bratislava, 11. júna 2024

**Vladimír B a l á ž, v. r.**

predseda

Výboru Národnej rady Slovenskej republiky

pre zdravotníctvo